Author: MF_SR
Last saved by: MFSR

K o m u n i k é

Vláda Slovenskej republiky na svojom zasadnutí dňa ......... 2008 prerokovala a schválila materiál „Návrh salda verejnej správy pre Východiská rozpočtu verejnej správy na roky 2009 až 2011“. Materiál  bol predložený ako iniciatívny materiál. 
Materiál navrhuje výšku salda verejnej správy pre účely príprav Východísk rozpočtu verejnej správy na roky 2009 až 2011. V porovnaní so schváleným rozpočtom verejnej správy na roky 2008 až 2010 sa navrhuje zníženie deficitu verejnej správy v roku 2008 z 2,3% HDP na 2,0% HDP, v roku 2009 z 1,8% HDP na 1,7% HDP a v roku 2010 sa navrhuje ponechať rozpočtovaný deficit na úrovni 0,8% HDP. Pre rok 2011 sa navrhuje pripraviť vyrovnaný rozpočet verejnej správy.

Navrhovaná úprava sáld verejnej správy je v súlade s odporúčaniami Európskej komisie použiť nadpríjmy rozpočtu na znižovanie deficitu, čo je veľmi dôležité z hľadiska ambícií krajiny prijať euro v roku 2009.